Giacomo Agostini
Store norske leksikon,Sport og spill,Motorsport,Motorsykkelsport
Giacomo Agostini, italiensk roadracingkjører. Agostini vant 15 VM-titler i roadracing i klassene 500 cm3 og 350 cm3 i perioden 1966–1975. Han vant i alt 122 seirer i Grand Prix-løp.
Agostini debuterte i det italienske Grand Prix i 1964, og fikk plass i det italienske MV Agusta-teamet, sammen med den regjerende verdensmesteren Mike Hailwood (som senere flyttet til bilracing og Formel 1). Fra 1966 vant Agostini 7 VM-titler på rad i 500-klassen. Før 1974-sesongen skiftet han fra MV Agusta til japanske Yamaha, som han vant sine siste 2 VM-titler for. Dette representerte også starten på en lang periode med japansk dominans i VM i roadracing, særlig i de største klassene.Giacomo Agostini troner øverst på det meste av roadracing-statistikk, med sine 15 VM-titler og 122 Grand Prix-seire. Den nærmeste utfordreren av de aktive utøverne er en annen italiener, Valentino Rossi.Resultater etter 1977-sesongen (alle klasser):   Grand Prix-fakta      Starter 186   Seire 122   Pallplasser 159   Pole position 9   Raskeste rundetid 117   VM-poeng 1493